**Područje aktivnosti - Engleski jezik**

1. **Uvod**

Engleski jezik danas služi kao lingua franca, kako u Evropi tako i u cijelom svijetu i predstavlja dio osnovne pismenosti neophodne za nastavak obrazovanja u zemlji i inostranstvu, za život i rad, kao i za cjeloživotno učenje. Znanje engleskog jezika je neophodno u vremenu brzih promjena, naročito u oblasti informacionih i komunikacionih tehnologija, kao i praćenja i učešća u interkultruralnim, interdisciplinarnim i globalnim zbivanjima. Samim tim i izučavanje engleskog jezika u predškolskom vaspitanju i obrazovanu dobija na značaju.

Kao jedini globalni jezik današnjice, a po svemu sudeći i sjutrašnjice, engleski jezik se više ne može smatrati samo stranim jezikom, jer se koristi u različitim sferama privrednog, obrazovnog i tehnološkog života naše zemlje. Engleski jezik nije samo sredstvo nego i simbol modernog života i internacionalne komunikacije, prije svega za mlade ljude za koje predstavlja neophodnu komponentu obrazovanja i bez kojeg neće moći da se uklope u savremene tokove života. Zato se može govoriti o engleskom jeziku kao dodatnom jeziku (English as additional language). Ovaj termin upućuje na jedinstveni status engleskog jezika u zemljama gdje on nema status službenog jezika, ali je njegova upotreba šira od onoga što se podrazumijeva pod stranim jezikom.

Ovakav status engleskog jezika utiče na jezičku politiku svake, pa i naše zemlje i zahtijeva još veću zastupljenost izučavanja engleskog jezika u obrazovnom sistemu. Uvođenje obaveznog izučavanja engleskog jezika u predškolskim ustanovama ide tome u prilog.

Učenje stranih jezika u predškolskom uzrastu ima brojne prednosti. Istraživanja pokazuju da je prvih šest godina djetetovog života ključno u razvoju jezika, pa ne bi trebalo odlagati učenje stranih jezika. Postoji samo jedan uslov koji mora biti ispunjen, a to je uredan govorno-jezički razvoj. Osnova jezika se stvara oko treće godine i čim je dijete savladalo maternji jezik spremno je za usvajanje nekog drugog jezika. Smatra se da izloženost dvama jezicima ne predstavlja poteškoću i djeca imaju sposobnost odvoje i usvoje oba jezika.

Usvajanje izvornog naglaska je jedna od najuočljivijih prednosti izučavanja stranog jezika u ranoj dobi. Slušajući strani jezik (čitanje, crtani filmovi, pjesme) djeca usvajaju tačan, izvorni naglasak što je vrlo važno jer praksa pokazuje da je to kod odraslih početnika jedna od najvećih poteškoća. Stvaraju su temelji strukture jezika, jer djeca upijaju i pamte brzo i lako. Djeca usvajaju vokabular i gramatiku na prirodan način, kao kod maternjeg jezika. Igra, pjesma, gluma, razgovor samo su neke od aktivnosti učenja, a upravo takve aktivnosti su prirodne tj. primjerene dječjoj dobi. Isto tako stvaraju se temelji za razvoj višejezičnosti i multikulturalnosti.

Izučavanje stranog jezika u predškolskoj dobi doprinosi razvoju radoznalosti, samostalnosti i kreativnosti djeteta.Takođe, rano izučavanje stranog jezika omogućava djetetu da postane svjesno da živi u višejezičnom i multikulturnom svijetu što pospješuje poštovanje i razumijevanje drugih kultura, naroda, jezika i običaja. I društvo u cjelini može imati velike koristi od posticanja ranog učenja stranih jezika u predškolskom obrazovanju u ekonomskoj, socijalnoj i drugim sferama života.

Na osnovu svega navedenog može se zaključiti da su prednosti učenja engleskog jezika u ranoj dobi:

* Razvijanje senzibiliteta za strani jezik (do sedme godine života djeca koriste istu stranu mozga kao i kad uče maternji jezik).
* Prirodni izgovor (mlađa djeca lakše i uspješnije usvajaju fonetski sistem, ritam i intonaciju stranog jezika).
* Bolje i naprednije predčitalačke vještine.
* Veće mogućnosti u daljem školovanju.
* Pozitivan stav prema drugim narodima i kulturama.

1. **Ciljevi i ishodi**

Ciljevi izučavanja engleskog jezika proističu iz navedenih prednosti ranog izučavanja stranih jezika kao i jezičke politike obrazovnog sistema:

* stimulisanje dječjeg mentalnog, fizičkog i socijalnog razvoja imajući na umu razvojne karakteristike djece uzrasta 3-6 godina,
* izgrađivanje pozitivnog stava prema novom jeziku,
* razumijevanje riječi i izraza na engleskom jeziku i njihovo korišćenje u praktično-životnim situacijma,
* usvajanje fonetskog sistema engleskog jezika (izgovor glasova, akcenat i intonacija),
* razvijanje samopouzdanja i želje da komuniciraju na engleskom jeziku,
* podsticanje razvoja interkulturalne kompetencije.

Ishodi predstavljaju iskaze o tome šta se od djece očekuje da razumiju i/ili su sposobna da kažu na engleskom jezku nakon završetka predškolskog vaspitanja i obrazovanja.

* razumiju i izvršavaju osnovna upustava za rad (listen, look, sing, draw, colour, circle, match ... ),
* razumiju i reaguju na TPR uputstva (wave,dance, hands down, hands up, jump, open arms wide, stand up, sit down, walk, touch, clap, turn around, point to …, mime …, make ….. in the air, close/open …, move like …, put on/take off...),
* razumiju pjesmice i priče koje slušaju,
* izgovaraju glasove engleskog jezika i imitiraju intonaciju i ritam onoga što čuju,
* pozdrave i otpozdrave (hello, bye, goodbye, welcome...),
* predstavljaju sebe i drugoga (I’m …, this is …. ),
* imenuju predmete u radnoj sobi (chair, table, pencil, crayon….),
* iskazuju posjedovanje (I’ve got a (ball)/I’ve got (crayons),
* imenuju članove uže i šire porodice (mum, dad, brother, sister, baby, aunt, uncle, grandma, grandpa, cousin),
* imenuju različita zanimanja (teacher, doctor, nurse, policeman, footballer...),
* razumiju i koriste izraze učtivog ponašanja (please, sorry, here you are, thank you, you’re welcome...),
* imenuju boje (red, blue, green, yellow, orange, pink, white, black, purple, brown),
* imenuju brojeve (1-10),
* imenuju kućne ljubimce, domaće i divlje životinje (dog, cat, cow, sheep, pig, horse, lion, monkey, elephant …),
* imenuju prostorije u kući/stanu (house, room, bedroom, bathroom, living room, kitchen ),
* kratko opisuju premete i životinje navodeći veličinu (big, small, short, long) i boju,
* imenuju godišnja doba i vremenske prilike (spring, summer, autumn, winter, sunny, rainy, windy, hot, cold),
* imenuju dane u sedmici i mjesece,
* imenuju djelove tijela (body, head, hand, arm, leg, shoulder, knees, feet, toes, face, eyes, ears, mouth, nose, hair),
* imenuju hranu i piće (milk, apples, bread, chicken, cake, fish…),
* imenuje svoje igračke (doll, puppet, teddy bear, ball, car, train...),
* imenuju djelove odjeće (T-shirt, jeans, socks, sweater, dress, skirt, jacket, shoes, boots, hat...),
* imenuju oblike predmeta (circle, triangle, square, rectangle),
* izražavaju prostorne odnose (on, in, under, behind),
* izražavaju dopadanje i nedopadanje (I like/I don’t like …..),
* izražavaju svoja osjećanja (I`m happy/sad/cold/hot/hungry/thirsty),
* čestitaju rođendane i praznike (Happy birthday, Happy New Year, Marry Christmas, Happy Easter),
* daju kratke odgovore na postavljena pitanja

1. **Tipovi aktivnosti**

Aktivnosti treba da budu tako osmišljene da omogućavaju spontano usvajanje engleskog jezika, da u njima djeca uživaju, da stimulišu njihov razvoj i budu u skladu sa njihovim uzrastom. Kroz aktivnosti djeca usvajaju značenje riječi i sintagmi/rečenica. Sintagme/rečenice se usvajaju kao leksički sklopovi (language chunks) koji imaju svoju komunikativnu funkciju i djeca ne treba da uče o njihovoj gramatičkoj strukturi.

Djeca :

* slušaju kraći tekst i reaguju uglavnom neverbalno (crtanjem, bojenjem, razvrstavanjem slika, oblikovanjem i izradom predmeta od različitih materijala, fizičkom aktivnošću – mimikom, gestom i pokretom i slično) i rjeđe verbalno (izgovaranjem riječi i kratkim odgovorima),
* recituju, pjevaju, broje,
* igraju jezičke igre,
* učestvuju u TPR aktivnostima,
* igraju uloge (role–play),
* učestvuju u dramatizacijama,
* učestvuju u kratkom razgovoru sa drugom djecom ili nastavnikom/nastavnicom,
* simuliraju sporazumijevanje u jednostavnim situacijama,
* gledaju nesinhronizovane animirane filmove

1. **Metodska uputstva**

Djeca predškolskog uzrasta (3 do 6 godina) pokazuju izuzetno interesovanje i sposobnost usvajanja stranog jezika. Na ovom uzrastu ona razvijaju svoj maternji jezik, oponašajući govor iz neposrednog okuženja. Taj urođeni mehanizam za usvajanje maternjeg jezika treba aktivirati u procesu usvajanja stranog jezika tako što će djeca biti animirana da u tom procesu učestvuju aktivno i kreativno. Kad je riječ o učenju stranog jezika treba imati u vidu da djeca mlađeg uzrasta imaju mnogo fizičke energije i osjećaju potrebu da budu fizički aktivna. Nasuprot odraslima koji pamte većinu onoga što vide, ali mnogo manje ono što čuju, djeca pamte skoro jednako slušanjem, gledanjem i kroz fizičku aktivnost. Stoga je preporučljivo da djeci bude omogućeno da usvajaju jezik na sva tri navedena načina.

Djeca ovog uzrasta imaju čitav niz emotivnih potreba, lako je pobuditi im osjećanja, sporije uče i brzo zaboravljaju, usmjerena su ka zadovoljavanju sopstvenih potreba, brzo im postaje dosadno, zbog čega često treba smjenjivati aktivnosti u radu sa njima. S druge strane, mogu iznenađujuće dugo da ostanu koncentrisana ako su za nešto zainteresovana. Ono što se mora imati u vidu je i činjenica da uzrasna dob ne mora uvijek da odgovara razvojnoj. Isto tako neka djeca su već upoznata sa engleskim jezikom, dok su druga apsolutni početnici.

Roditeljska podrška je jedan od ključnih faktora u učenju djece. Ukoliko roditelji iskažu interesovanje, nastavnik može redovno da ih informiše o aktivnostima koje se realizuju, nastavnim materijalima koji se koriste i preporuči različite izvore za učenje jezika. Na taj način djeca kod kuće mogu dodatno da budu izložena engleskom jeziku. Uz podršku roditelja djeca mogu da pokažu zavidnu koncentraciju i sposobnost pamćenja kada je riječ o pjesmicama, brojalicama, pričama, kompjuterskim igricama itd.

Osnovni pristup u radu sa djecom je zasnovan na principu poštovanja dječje ličnosti tj.pružiti priliku djetetu da bude svoje i da se razvija sopstvenim tempom. Ako želimo da proces učenja bude usmjeren prema ličnosti djeteta potrebno je poznavati fizičke, emocionalne i kognitivne karakteristike svakog djeteta. Učenje stranog jezika na ranom uzrastu iziskuje primjenu specifičnih metoda i pristupa, kao i oblika rada. Da bi proces razvijanja jezičkih znanja i vještina kod djece ranog uzrasta bio uspješan, on treba što više da nalikuje prirodnom procesu usvajanja maternjeg jezika. Integrisanje sadržaja iz različitih područja aktivnosti učiniće učenje stranog jezika efikasnijim i svrsishodnijim. Za učenje stranog jezika na ranom uzrastu od neprocjenjivog značaja su didaktička sredstva i jezičke igre, koje bitno utiču na dinamiku rada, a samim tim i na održavanje dječje pažnje. Posebnu pogodnost za učenje engleskog jezika predstavlja mnoštvo materijala dostupnog djeci i izvan vaspitno-obrazovnog konteksta, a koji odlično može da posluži u didaktičke svrhe. Posebno treba paziti da su zastupljeni različiti načini učenja: uči se gledanjem, slušanjem, pokretom, govorom, pjesmom, imitacijom, dodirom, pogađanjem i glumom, a što je najvažnije, sve to na zabavan način kroz igru.

Veoma je važno da se engleski jezik koristi što je više moguće, jer na taj način djeca neposredno usvajaju nove riječi, fraze, izraze i uče jezik u kontekstu. Iako je često lakše koristiti maternji jezik pri davanju instrukcija da bi se nešto uradilo brže i lakše, potrebno je u najvećoj mogućoj mjeri koristiti engleski jezik. Na primjer, kada se daju različita uputstva treba koristiti gestove i pokazivati im šta da rade. Nakon nekog vremena, djeca će razumjeti šta se traži od njih i bez gestova. Iako će imati tendenciju da govore maternji, treba imati na umu da razumiju mnogo više nego što mogu da kažu.

Djeca na ranom uzrastu uče svojim tempom i na sebi svojstven način. Igru treba posmatrati kao najprimjereniju aktivnost za djecu ovog uzrasta i izuzetno je pogodna i nenametljiva forma učenja. Total physical response (TPR) metoda pri kojoj djeca fizičkom aktivnošću reaguju na uputstva koja dobijaju od nastavnika, osmišljena je po uzoru na situacije sa usvajanjem maternjeg jezika u komunikaciji između roditelja i djece. Razumijevanje govora je prva vještina koju djeca razvijaju prilikom učenja stanog jezika, jer je osnova za učenje jezika upravo ono što čuju. Potrebno je da aktivnosti slušanja budu i vizuelno potkrijepljene.

Treba imati na umu da djeca ne moraju da razumiju svaku riječ i ona to treba da znaju. Po Krašenu, djeca mlađeg uzrasta, kada su izložena stranom jeziku, mogu proći kroz tzv. nijemi period (silent period). Ovaj period ne ukazuje da je riječ o teškoćama u usvajanju jezika i završava se kada dijete bude spremno da govori.

Tipične aktivnosti se biraju u zavisnosti od uzrasta djece. Pažnja i koncentracija na ovom uzrastu traju kratko, pa i aktivnosti moraju biti kratke. Mala djeca pjevaju, boje, slušaju priče ili igraju neku od jezičkih igara, dok stariji mogu da izrađuju projekte i samostalno rade. Djeca usvajaju novi vokabular na neposredan način i spontano počinju da ga koriste. Bitno je što češće ponavljati ranije usvojene riječi (npr. kroz igre nabrajanja), kako bi se proširio vokabular i napravila dobra osnova za dalje savladavanje jezika. Potrebno je koristiti igru, pokret, muziku kako bi se iskoristila prirodna želja djece za učenjem i tendencija ‘’upijanja jezika’’. Djeca vole da slušaju istu priču više puta.

Aktivnosti, nastavni materijali, pjesmice, priče i likovi u njima treba da budu djeci zanimljivi. Potrebno je da se planiraju aktivnosti koje su zasnovane na djetetovom ličnom iskustvu, uključujući iskustvo iz knjiga, filmova, kompjuterskih igrica. Šta je to što zanima djecu? Djeca vole da pričaju o stvarima kao što su omiljene igračke, hrana, odjeća koju nose ili šta imaju u rancu. Stoga je potrebno da se aktivnosti koncentrišu na konkretne objekte koji ih okružuju, koje mogu vidjeti i dodirnuti. Djeca su zainteresovana za svoju porodicu i drugove i drugarice. Vole da pričaju o braći i sestrama (o bebama, naročito), roditeljima, bakama i djedovima. Potrebno je, stoga, da se aktivnosti fokusiraju na poznato okruženje i likove koji im pripadaju. Djeca vole da pričaju o svakodnevnoj rutini, ustajanju, odlasku u vrtić, doručku, igri, kupovini, odlasku u park, putovanjima, rođendanima, praznicima. Stoga, aktivnosti treba da uključuju elemente personalizacije koja im omogućuje da novi jezik povezuju sa svojim svijetom i iskustvima.

Veoma je značajno pohvaliti, ohrabriti i nagraditi djecu u procesu učenja jezika. Nastavniku je na raspolaganju veliki broj mogućnosti da podstiče samopouzdanje kod djece zato što uvijek ima nešto što se može pohvaliti: dobro slušanje, dobar izgovor, dobro pjevanje, dobri pokreti, dobro crtanje, dobra gluma, dobro ponašanje, pomaganje, pospremanje. Takođe je važno da nastavnik adekvatno pripremi radnu sobu uz dovoljno slobodnog prostora za sve aktivnosti.

Preporučuje se da rad počne i završi na isti način (‘’hello and goodbye routine’’), jer se djeca tada osjećaju sigurnijom uz određenu fleksibilnost zbog različitih uslova u kojima se odvija učenje.

Pjesmice i brojalice (chants) su veoma važne za razvoj razumijevanja i govora jer motivišu djecu i omogućavaju stvaranje prijatne atmosfere. Pošto u njima ima puno ponavljanja, a jezik je praćen muzikom, lako se razumiju i pamte. One su, takođe, dobar uzor za uvježbavanje izgovora. Dok slušaju pjesmice i brojalice, djeca se podstiču da ih prate ritmičkim pokretom, mimikom i drugim aktivnostima.

Pri izboru pjesmica za djecu mlađeg uzrasta treba voditi računa da uključuju sljedeće elemente: jednostavne riječi i fraze, pamtljivu melodiju, emocionalnu komponentu, odgovarajuće pokrete ili radnje, jasan i relevantan kontekst.

Igra je priodan način izražavanja za djecu i ona ih najviše motiviše. Kroz igru, oni komuniciraju sa svojim vršnjacima, zabavljau se i koriste jezik na prirodan, neinhibirajući način. Većina didaktičkih igrica je TPR koje omogućavaju djeci da neverbalno pokažu da razumiju, pa se na taj način ostvaruje opuštena atmosfera, jer mogu da učestvuju sva djeca, a u isto vrijeme služe i za razvoj motoričkih vještina. Pri izboru igrica potrebno je uzeti u obzir primjerenost igrice uzrasnim karakteristikama djece. Takođe, je važno da se uvijek koriste brojalice i razbrajalice prilikom formiranja grupa ili redosljeda učešća djece u određenoj aktivnosti. Poslije završetka igre uvijek treba voditi računa (pogotovo ako je veoma aktivna igra) kako smiriti djecu prije nego pređu na drugu aktivnost. Lagana pjesma ili slušanje priče može ponuditi dobro smirujuće rješenje.

Poznat je velik uticaj priče na razvoj dječije komunikacije i jezičke kompetencije u maternjem a isto tako i u stranom jeziku. Djeca vole priče i bajke i one svakako mogu imati veliku ulogu u oblikovanju karaktera djeteta.

Priče nude djeci autentičan komunikativni kontekst sa kojim su več upoznati na maternjem jeziku. One pomažu usvajanju jezika, podstiču maštu, pomažu održanju pažnje i podstiču ih da učestvuju u aktivnostima vezano za pričanje priča. Pričanje priča zahtijeva posebnu pripremu. Djeca treba da su smještena tako da mogu jasno da vide i čuju onoga koji priča priče i najbolje je da sjede u polukrugu. Bilo da se priča čita iz knjige ili da se koristi DVD, priča uvijek treba da bude praćena ne jednim već sa dva seta slika, one koje pripremi nastavnik i one koje stvori dječija mašta.

Likovi u pričama obično su prikazani kroz jednu jasno izraženu osobinu (slabi ili jaki, skromni ili ponosni, dobri ili zli ...) i zbog toga ih je lako razumjeti i poistovjetiti se s njima. Da bi djeca naučila nove riječi treba pratiti njihova interesovanja i koristiti likove koji su njima aktuelni u tom trenutku. Uobičajena aktivnost nakon slušanja priča je dramatizacija.

Dramatizacije pjesmica, brojalica i priča stimuliše razvoj vještine govora, istovremeno poštujući različitu brzinu učenja svakog djeteta. Kroz glumu djeca pamte riječi, jer ponavljaju tekst nastojeći da prirodno govore, uče govor tijela, intonaciju, način iziažavanja, upotrebu jezika u određenim situacijama itd. Djeca vole da učestvuju u dramatizacijama, jer na taj način mogu da vide da su sposobna da koriste jezik u svakodnevnim situacijama. Naročito, učestvovanjem u dramatizacijama koje se pripremaju za različite praznike ili prilike djeca mogu da pokažu svojim roditeljima šta su naučila.

Pri prvom susretu, nastavnik/ca može da koristi lutku za upoznavanje sa djecom i pridobijanje njihove pažnje. Uloga lutaka u simuliranju komunikativnih situacija je od izuzetnog značaja. Lutke razgovaraju međusobno i sa djecom i mogu se koristiti i u prezentaciji novih riječi i struktura, pri postavljanju pitanja, u dijalozima.

Veoma je važno da nastavnik/ca bude kreativan/a, dobar/a organizator/ka svih aktivnosti u kojima i sam/a učestvuje. Uloga nastavnika/ce je da bude jezički model, da obezbijedi bogato, podsticajno okruženje, te da stalno i postpeno proširuje mogućnosti učenja i pomaže djeci u učenju, igri i rješavanju problema jednostavnim nagovještajem, podsticajem ili pitanjem.

Područje aktivnosti - Engleski jezik se realizuje u periodu od oktobra do juna i to dva puta sedmično u trajanu od 30 minuta. U radu sa mlađom vaspitnom grupom potrebno je da i vaspitač/ica bude prisutan/a u toku realizacije aktivnosti na engleskom jeziku.

Korelacija između jezičkih, logičko-matematičkih, socijalnih, fizičkih aktivnosti kao i aktivnosti upoznavanja i ovladavanja okolinom je od velikog značaja. Na ovaj način djeca ne samo da vremenom stiču sposobnost da razumiju pitanja, tekst pjesmice, izvršavaju kratka uputstva, već i da verbalno i neverbalno reaguju u komuniktivnim situacijama. Pri godišnjem i dnevnom planiraju nastavnik/a treba da tijesno sarađuje sa vaspitačima/cama i da u najvećoj mogućoj mjeri uspostavi korelaciju sa ostalim područjima aktivnosti.

Procjenjivanje napretka djece treba da bude globalno, kontinuirano i formativno. Direktno i sistematsko praćenje djece treba da bude glavna tehnika u procesu procjenjivanja. Formalnog sumativnog ocjenjivanja na predškolskom uzrastu nema.

**LITERATURA**

Asher, J.J.(1977), Learning another language through action: The complete Teacher's Guide, California: Sky Oaks Production

Bland, J. (ed.)(2015), Teaching English to young learners: Critical Issues in language teaching with 3-12 year olds, London:Bloomsbury Publishing

British Council ,Early Childhood Education in English for Speakers of Other Languages,[*https://www.teachingenglish.org.uk/sites/teacheng/files/F240%20Early%20Childhood%20Education%20inners%20FINAL%20web.pdf*](https://www.teachingenglish.org.uk/sites/teacheng/files/F240%20Early%20Childhood%20Education%20inners%20FINAL%20web.pdf)

Brown, H. D.(1994) Teaching by principles: An interactive Approach to Language Pedagogy, Englewood Cliffs, N.J.:Prentice Hall Regent

Bruner, J.(1983) Child's talk: learning to use language, Oxford: Oxford University Press

Bugarski, R.(2004) Engleski kao dodatni jezik ,[*http://www.philologia.org.rs/Files/broj\_2.pdf*](http://www.philologia.org.rs/Files/broj_2.pdf)

Cameron, L. (2001) Teaching languages to young learners, Cambridge: University Press

Cook, V. (1993) Linguistics and second language acquisition. [*http://www.books.google.rs/books?id=7*](http://www.books.google.rs/books?id=7)

Development Matters in the Early Years Foundation Stage, (EYFS) [*http://www*](http://www)*. foundationyears. org.uk/files/2012/03/Development-Matters-FINAL-PRINT-AMENDED.pdf*

Edelenbos, P., Johnstone, R., & Kubanek, A. (2007). Languages for the children of Europe: Published research, good practice and main principles. [*http://ec.europa.eu/languages/policy/language­policy/documents/young\_en.pdf*](http://ec.europa.eu/languages/policy/languagepolicy/documents/young_en.pdf)

ELT Journal (2014), 68(3), Special issue: Teaching English to young learners

EU (2011),Language learning at pre-primary school level: Making it efficient and sustainable, A policy handbook, *http://ec.europa.eu/languages/policy/language-policy/documents/early-language-learning-handbook\_en.pdf*

Eurydice, (2009) Early Childhood Education and Care in Europe: Tackling social and cultural inequalities [*http://eacea.ec.europa.eu/about/eurydice/documents/098EN.pdf*](http://eacea.ec.europa.eu/about/eurydice/documents/098EN.pdf)

Genesee, F. (1994) Educating second language children: The whole child, the whole curriculum, the whole community. Cambridge: University Press

Johnstone, R. (2002) Addressing ‘the age factor’: Some implications for languages policy, Council of Europe, [*http://www.coe.int/t/dg4/linguistic/source/JohnstoneEN.pdf*](http://www.coe.int/t/dg4/linguistic/source/JohnstoneEN.pdf)

Kolodziejska, S. (2000) CLIL: Language across the curriculum: Network processing and material production in an international context. Council of Europe Publishing

Krashen, S. D. and T.Terrell (1983), The natural approach, Oxford:Pergamon

Learn English Kids - [*www.britishcouncil.org*](http://www.britishcouncil.org)

Maple Leaf Learning - [*www.youtube.com/user/MapleLeafHashima*](http://www.youtube.com/user/MapleLeafHashima)

Marković, M. et all, (2000), Korak po korak 2, Beograd: Kreativni centar

McIIvain, A. Teaching English to very young learners, *http://www.pearsonlongman. com/englishadventure /pdfs/Teaching\_English\_to\_Very\_Young\_Learners.pdf*

Mihaljević Djigunović, J. (2009). Impact of learning conditions on young FL learners’ motivation. In M. Nikolov (Ed.), Early learning of modern foreign languages. Processes and outcomes (pp. 75–89). Bristol, UK: Multilingual Matters

Moon, J. (2000) Children learning English. Oxford: Macmillan Heineman

Nunan, D. (1988) Syllabus design. Oxford: Oxford university Press

Nunan, D. (2011) Teaching English to young learners.Anaheim:Anaheim University Press

Paradis, M. (2004) A neurolinguistic theory of Bilingualism. Philadelphia: J Benjamin

Phillips, S. (1993) Young learners. Oxford: Oxford University Press

Phillips, S. (2006) Drama with children, Oxford: Oxford University Press

Pijaže, Ž., Inhelder, B. (1996) Intelektualni razvoj deteta. Beograd: Zavod za udžbenike i nastavna sredstva

Pinter, A. (2006) Teaching young language learners. Oxford: Oxford University Press

Reilly, Vanessa and Sheila M. Ward (2002) Very young learners, Oxford, Oxford University Press,

Saville-Troike, M. (2012) Introducing Second Language Acquisition. Cambridge: Cambridge University Press

Scott, W.A., Ytreberg, L.H. (1990) Teaching English to children. London: Longman

Scrivener, J.(2005) Learning teaching, Oxford, Macmillan Education

Selby, C.(2011), How to help your class learn English. Wallingford:Yellow House Limited

Slattery, M., Willis, J. (2007) English for primary teachers: A handbook of activities and classroom language. Oxford: OUP

Super Simple Learning - www.supersimplelearning.com, Nursery rhymes, flashcards, coloring pages and

games

Retter,C. And Valls, N. (1984), 77 English language games for young learners, Harlow, Longman

Taylor, C. and Lafayette, R. (2010), Academic achievement through FLES: A case for promoting greater access to foreign language study among young learners. The Modern Language Journal, 94: 22–42.

Tomlinson, B. (1998) Materials development in language teaching. Cambridge: University Press

Vigotski, L.S. (1996) Problemi razvoja psihe. Beograd: Zavod za udžbenike i nastavna sredstva

Vos, J. Can preschool children be taught a second language?, [*http://www.earlychildhoodnews*](http://www.earlychildhoodnews)*. com/earlychildhood/article\_view.aspx?ArticleID=60*

Wright, A. (2002) Creating stories with children, Oxford: Oxford University Press

Program za područje aktivnosti Engleski jezik izradila je Komisija u sljedećem sastavu:

mr Ljiljana Subotić, predsjednica

Gordana Kastratović, članica

Vesna Pejović, članica

Nataša Perić, članica

Rabija Šarkinović, članica